**Petrus Palmu** (s. 16. heinäkuuta 1997 Joensuu) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan oikea laitahyökkääjä.

Ura
---

### Seuraura

Palmu on Jokipoikien kasvatti. Hän oli kaudella 2011–2012 C-nuorten SM-karsinnoissa joukkueensa paras pistemies ja syöttäjä sekä jakoi sisäisen maalipörssin voiton Ville Sorsan kanssa tehoilla 5+7=12. C-nuorten I-divisioonan runkosarjassa Palmu oli Jokipoikien paras pistemies ja syöttäjä tehoilla 29+23=52, joilla hän sijoittui sarjan maalipörssissä viidenneksi ja jakoi pistepörssin kahdeksannen sijan KJT:n Jerry Lehden kanssa.

Kesällä 2012 Palmu muutti vain 14-vuotiaana yksin Helsinkiin ja siirtyi kaudeksi 2012–2013 Jokereiden junioreihin. Hän pelasi runkosarjan suurimmaksi osaksi seuran B-nuorissa, mutta Palmu vahvisti suurimman osan kevätkaudestaan kuitenkin Jokereiden C-nuoria. Hän voitti koko C-nuorten SM-sarjan pudotuspelien maalipörssin ja oli Jokereiden paras pistemies tehoilla 17+3=20. Palmu teki sarjan yhden kauden pudotuspelien maaliennätyksen, joka oli aiemmin Oskari Siikin (15 maalia) hallussa kaudelta 2010–2011. Kaudella 2013–2014 hän oli Jokereiden B-nuorten paras pistemies ja maalintekijä tehoilla 29+25=54, joilla Palmu jakoi B-nuorten SM-sarjan pistepörssin viidennen sijan Ässien Valtteri Tammen ja Bluesin Valtteri Poikolan kanssa. Hän voitti kauden päätteeksi B-nuorten Suomen-mestaruuden.

OHL-joukkue Owen Sound Attack varasi Palmun 22. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015 ja teki ensimmäisen OHL-kautensa runkosarjassa tehot 22+20=42. Palmu oli Attackin kolmanneksi paras maalintekijä Daniel Milnen kanssa. Kaudella 2015–2016 hän oli joukkueen paras maalintekijä ja toiseksi paras pistemies Bryson Cianfronen jälkeen tehoilla 23+26=49. Kaudella 2016–2017 Palmu kaksinkertaisti OHL:n yhden kauden piste-ennätyksensä tehoilla 40+58=98, joilla hän oli Attackin paras pistemies ja syöttäjä. Palmu sijoittui koko liigan pistepörssissä neljänneksi. Tehopistemäärä oli myös suomalaisten uusi yhden kauden piste-ennätys CHL:ssä. Hänen ennätyksensä rikkoi kuitenkin jo seuraavalla kaudella Aleksi Heponiemi (118 tehopistettä). Pudotuspeleissä Palmu oli joukkueensa paras maalintekijä 13 osumallaan. Neljännessä neljännesvälieräottelussa 29. maaliskuuta 2017 vieraissa Kitchener Rangersia vastaan hän onnistui tekemään kypärätempun. Palmun toinen maali syntyi ilmaveivillä. Hänen kolmas osumansa jäi Attackin 4–7-voittoon päättyneen ottelun ratkaisumaaliksi. Palmu valittiin kauden päätteeksi OHL:n toiseen tähdistökentälliseen.

Vancouver Canucks varasi Palmun niin ikään yli-ikäisenä (20 vuotta) kuudennella kierroksella 181. pelaajana NHL:n varaustilaisuudessa 2017. Ennen tätä, toukokuussa 2017, hän teki kaksivuotisen SM-liigasopimuksen Turun Palloseuran kanssa kaudeksi 2017–2018. Elokuussa Palmu joutui muutamaksi viikoksi sivuun alavartalovamman vuoksi, mutta hän kuitenkin kuntoutui runkosarjan avauskierroksella, jolloin Palmu teki näin ollen liigadebyyttinsä 8. syyskuuta 2017 vieraissa Rauman Lukkoa vastaan. Hänet merkittiin TPS:n kakkosketjun vasempaan laitaan Éric Perrinin ja Patrik Virran viereen. Palmu sai ottelussa jääaikaa 14.37 minuuttia. Hän sai ottelussa myös yhden kahden minuutin jäähyn estämisestä. Palmun liigauran avausmaali syntyi hänen kolmannessa ottelussaan 12. syyskuuta 2017 Vaasan Sportia vastaan.

Kaikkiaan Palmun tulokaskausi 2017–2018 toi 59 runkosarjaottelussa tehot 17+19=36, 11 playoff-ottelussa tehot 4+2=6 ja kahdessa CHL-ottelussa kaksi maalia. Hän voitti runkosarjassa koko SM-liigan tulokkaiden piste- ja maalipörssin. Palmu jakoi myös TPS:n sisäisen maalipörssin toisen sijan Ilkka Heikkisen kanssa edellään vain Éric Perrin. Kolmannessa puolivälieräottelussa, 24. maaliskuuta 2018, Saimaan Palloa vastaan, hän teki TPS:n 7–0-murskavoittoon päättyneessä ottelussa kaksi maalia sekä keräsi myös yhden syöttöpisteen. TPS:n avausmaalin tehneen Palmun osuma jäi näin ollen ottelun ratkaisumaaliksi ja vei joukkueen ottelusarjassa 3–0-johtoon. TPS eteni välieriin lopulta otteluvoitoin 4–2. Jani Kiviharju valitsi hänet ottelun alumnien tähtien kakkostähdeksi. Palmu palkittiin kauden päätteeksi SM-liigan vuoden tulokkaana Jarmo Wasaman muistopalkinnolla.

Toukokuussa 2018 Palmu teki kolmivuotisen tulokassopimuksen Vancouver Canucksin kanssa. Seura lähetti hänet syksyn harjoitusleirin päätteeksi AHL-joukkue Utica Cometsin vahvuuteen. Palmun rooli joukkueessa jäi kuitenkin hyvin pieneksi ja hän vietti yli puolet alkukaudestaan katsomossa. Palmu pelasi kauden 28 ensimmäisestä ottelusta vain 12 tehden niissä yhden syöttöpisteen. Joulukuussa 2018 Canucks lainasi hänet takaisin TPS:ään loppukaudeksi 2018–2019.

Palmu ei osallistunut lainkaan Vancouver Canucksin syksyn 2019 harjoitusleirille. Syyskuussa seuran toimitusjohtaja Jim Benning vahvisti *The Athletic*-lehden toimittaja Thomas Drancelle, joka kertoi asiasta omalla Twitter-tilillään, Palmun pelaavan myös kauden 2019–2020 Suomessa. Lopulta lokakuussa hän siirtyi loppukauden kattavalla lainasopimuksella JYPiin. Vuotta myöhemmin, marraskuussa 2020 Canucks lainasi Palmun Saksan DEL-liigan ERC Ingolstadtiin loppukaudeksi 2020–2021.

Kaudeksi 2021–2022 Palmu siirtyi kaksivuotisella sopimuksella Mikkelin Jukureihin. Hänen sopimuksensa sisälsi option ulkomaille siirtymisestä ensimmäisen kauden jälkeen. Palmu nimettiin joukkueen kapteeniksi. Hänet valittiin SM-liigan helmikuun kuukauden pelaajaksi. Palmu sijoittui lopulta tehoilla 26+33=59 koko liigan pistepörssissä toiseksi edellään vain Tapparan Anton Levtchi. Hän jakoi Levtchin kanssa myös maalipörssin voiton, mutta Levtchi vei kuitenkin suuremman pistemäärän turvin Aarne Honkavaara -palkinnon. Palmu rikkoi Jukureiden kuuden kauden mittaisen SM-liigahistorian yhden kauden piste-, maali- ja syöttöennätyksen, joista piste-ennätys oli aiemmin Teemu Suhosen (12+27=39) hallussa kaudelta 2017–2018. Hän voitti myös joukkueen sisäisen tehotilaston lukemalla +27, mikä oli myös Jukureiden seurahistorian paras yhdeltä kaudelta. Hänet palkittiin koko SM-liigan runkosarjan parhaana pelaajana Lasse Oksanen -palkinnolla. Palmusta tuli Jukureiden kaikkien aikojen ensimmäinen palkinnon voittanut pelaaja. Pudotuspeleissä hän oli joukkueen paras pistemies, maalintekijä ja syöttäjä tehoilla 2+3=5. Kolmannessa puolivälieräottelussa 31. maaliskuuta 2022 KooKoota vastaan Palmu teki ylivoimalla Jukureiden 1–0-voittomaalin, joka ratkaisi joukkueelle kaikkien aikojen ensimmäisen voiton SM-liigan pudotuspeleissä. Petteri Naumanen valitsi Palmun ottelun Alumnien tähtien ykköstähdeksi. Jukurit hävisi ottelusarjan lopulta kuitenkin seitsemännen ottelun jälkeen KooKoon voitettua sarjan voitoin 4–3.

Toukokuussa 2022 Jukurit vahvisti Palmun käyttäneen hänen sopimuksessaan olleen option ulkomaille siirtymisestä ja jättävän seuran. Heinäkuussa Palmun uutisoitiin siirtyvän kaudeksi 2022–2023 kaksivuotisella sopimuksella Ruotsin SHL-liigan Örebro HK:hon. Hän ei kuitenkaan pystynyt vastaamaan häneen kohdistuneisiin odotuksiin ja Palmu teki 15 ottelussa vain tehot 1+3=4. Hän joutui syksyn edetessä lopulta pelaavan kokoonpanon ulkopuolelle. Joulukuussa 2022 Palmun vahvistettiin siirtyvän loppukauden kattavalla sopimuksella samassa liigassa pelaavaan Linköping HC:hen.

Kaudeksi 2023–2024 Palmu palasi kaksivuotisella sopimuksella Turun Palloseuraan. Hänen sopimuksensa sisältää ulkomaille siirtymisestä.

### Maajoukkueura

Palmu pelasi alle 20-vuotiaiden MM-kilpailuissa vuonna 2017 sekä alle 18-vuotiaiden MM-kilpailuissa vuonna 2015, jolloin hän voitti hopeaa. Palmu pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän voitti Suomen sisäisen pistepörssin tehoilla 4+4=8. Yhteensä Palmu on pelannut seitsemän nuorten ja 35 poikien maaottelua.

Suomen A-maajoukkueessa Palmu on pelannut kymmenen ottelua tehden tehopistein 2+3=5. Hän teki A-maajoukkuedebyyttinsä Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Palmu merkittiin Suomen kakkosketjun vasempaan laitaan kahden muun debytantin, hänen kanssaan JYPissä pelanneiden Miska Siikosen ja Julius Nättisen viereen. Ensimmäisen A-maajoukkuemaalinsa Palmu teki Nordic Cupissa 13. huhtikuuta 2022 Odensessa ylivoimalla Tanskaa vastaan. Hän sai ottelussa myös syöttöpisteen Eemil Erholtzin tekemään ylivoimamaaliin. Palmu putosi lopulta viimeisten joukossa vuoden 2022 lopullisesta MM-kisajoukkueesta.

Pelityyli
---------

Elite Prospects-sivuston Tyler Parchemin mukaan Palmun vahvuuksiin kuuluu nopeus, peliäly ja hyökkäyspään taidot. Hän kykenee myös kohtalaisen hyvään puolustuspelaamiseen. Pieni koko on kuitenkin hieman rajoittanut Palmun pelaamista ja Parchemin mukaan häntä ei pääosin tämän vuoksi varattu NHL:ään vielä heti varausikäisenä.

Yksityiselämä
-------------

Palmun isä Timo pelasi jääkiekkoa hyökkääjänä alemmissa sarjoissa.

Elokuussa 2017 Palmu joutui kohun keskelle, kun hän jäi kiinni salakalastuksesta Pielisjoella Kuurnan voimalaitoksen alapuolella julkaistuaan omalle Instagram-tililleen kuvan saamastaan järvitaimenesta. Alue on täydessä kalastuskiellossa, koska siellä yritetään suojella äärimmäisen uhanalaisia taimenia sekä Saimaan järvilohia. *Karjalainen* -lehden haastatteleman kalastuksenvalvoja Sami Kurenniemen mukaan Palmu on toistuvasti käynyt alueella kavereidensa kanssa kalassa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Jokerit | A-SM | 10 | 1 | 2 | 3 | 6 | – | – | – | – | – |
| 2014–2015 | Owen Sound Attack | OHL | 62 | 22 | 20 | 42 | 20 | 5 | 1 | 0 | 1 | 0 |  |  |  |  |  |  | U18 | 7 | 1 | 2 | 3 | 4 |
| 2015–2016 | Owen Sound Attack | OHL | 52 | 23 | 26 | 49 | 30 | 6 | 3 | 3 | 6 | 8 |
| 2016–2017 | Owen Sound Attack **(A)** | OHL | 62 | 40 | 58 | 98 | 34 | 17 | 13 | 8 | 21 | 6 | Kakkostähdistö |  |  |  |  |  | JMM | 6 | 0 | 0 | 0 | 2 |
| 2017–2018 | TPS | SM-liiga | 59 | 17 | 19 | 36 | 36 | 11 | 4 | 2 | 6 | 4 |
| 2018–2019 | Utica Comets | AHL | 12 | 0 | 1 | 1 | 2 | – | – | – | – | – |
|  | TPS | SM-liiga | 29 | 4 | 14 | 18 | 8 | 4 | 0 | 0 | 0 | 0 |
| 2019–2020 | JYP | SM-liiga | 47 | 13 | 22 | 35 | 24 | – | – | – | – | – |
| 2020–2021 | ERC Ingolstadt | DEL | 37 | 9 | 13 | 22 | 6 | 1 | 0 | 0 | 0 | 0 |
| 2021–2022 | Jukurit **(C)** | SM-liiga | 59 | 26 | 33 | 59 | 24 | 7 | 2 | 3 | 5 | 4 | Lasse Oksanen -palkinto |
| 2022–2023 | Örebro HK | SHL | 15 | 1 | 3 | 4 | 22 | – | – | – | – | – |
|  | Linköping HC | SHL | 26 | 0 | 5 | 5 | 6 | – | – | – | – | – |
| 4 kautta | yhteensä | SM-liiga | 194 | 60 | 88 | 148 | 92 | 22 | 6 | 5 | 11 | 8 |
| 1 kausi | yhteensä | SHL | 41 | 1 | 8 | 9 | 28 | – | – | – | – | – |
| 1 kausi | yhteensä | DEL | 37 | 9 | 13 | 22 | 6 | 1 | 0 | 0 | 0 | 0 |
| 1 kausi | yhteensä | AHL | 12 | 0 | 1 | 1 | 2 | – | – | – | – | – |

Lähteet
-------

* Petrus Palmu The Internet Hockey Databasessa (englanniksi)
* Petrus Palmu Eurohockey-sivustolla (englanniksi)
* Petrus Palmu *Elite Prospects*. Everysport Media Group AB.  (englanniksi)

### Viitteet

1. 1 2  Seppänen, Antti: CSM: Jokeri-hyökkääjä murskaa maaliennätyksen! – "Päätä ei huimaa" *Leijonat.fi*.  25.3.2013. Suomen Jääkiekkoliitto – Finlands Ishockeyförbund ry. Viitattu 2.7.2017.
2. ↑  Petrus Palmu The Internet Hockey Databasessa (englanniksi)
3. 1 2 3 4 5 6 7 8  Petrus Palmu *Elite Prospects*. Everysport Media Group AB.  (englanniksi)
4. ↑  Elite Prospects - Jokipojat U16 *eliteprospects.com*. Everysport Media Group AB. Viitattu 10.4.2019. (englanniksi)
5. ↑  Elite Prospects - U16 I-divisioona Stats 2011-2012 *eliteprospects.com*. Everysport Media Group AB. Viitattu 10.4.2019. (englanniksi)
6. ↑  Jormanainen, Sari: Nuori kiekkolupaus tähtää huipulle – muutti kotoa jo 14-vuotiaana unelmansa perässä *yle.fi*.  15.8.2014. Yleisradio Oy. Viitattu 2.7.2017.
7. ↑  Elite Prospects - U16 SM-sarja Stats 2012-2013 *eliteprospects.com*. Everysport Media Group AB. Viitattu 10.4.2019. (englanniksi)
8. ↑  Elite Prospects - U18 SM-sarja Stats 2013-2014 *eliteprospects.com*. Everysport Media Group AB. Viitattu 10.4.2019. (englanniksi)
9. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 3.10.2019. (englanniksi)
10. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 3.10.2019. (englanniksi)
11. ↑  Elite Prospects - OHL Stats 2016-2017 *eliteprospects.com*. Everysport Media Group AB. Viitattu 3.10.2019. (englanniksi)
12. ↑  Gynther, Mikko: Ilves-kasvatti Aleksi Heponiemen huima runkosarja WHL-sarjassa on ohi: Jäi vain kahdeksassa ottelussa ilman pisteitä *aamulehti.fi*.  18.3.2018. Alma Media Suomi Oy.  Arkistoitu 29.5.2018. Viitattu 28.5.2018.
13. ↑  Elite Prospects - Owen Sound Attack *eliteprospects.com*. Everysport Media Group AB. Viitattu 3.10.2019. (englanniksi)
14. ↑  Lintula, Juho: Jokipoikien kasvatti Petrus Palmu hurjana Kanadassa: hattutemppu ilmaveivimaalin kera *karjalainen.fi*.  30.3.2017. Sanomalehti Karjalainen Oy.  Arkistoitu 12.9.2017. Viitattu 2.7.2017.
15. ↑  Ilari Filppula, Petrus Palmu, Lucas Ekeståhl-Jonsson ja Erik Nyström Turun Palloseuraan *hc.tps.fi*.  3.5.2017. HC TPS Turku Oy.  Arkistoitu 9.5.2017. Viitattu 18.5.2017.
16. ↑  TPS hankki hyökkäykseensä tulivoimaa – Tallinder ja Perrin jatkavat Turussa ensi kaudellakin *Jatkoaika.com*.  3.5.2017. Jatkoaika r.y. Viitattu 2.7.2017.
17. ↑  Palmu viikoiksi sivuun – Pikkaraisen toipumisessa edistystä *Jatkoaika.com*.  16.8.2017. Jatkoaika r.y. Viitattu 8.9.2017.
18. ↑  Kokoonpanot *liiga.fi*.  8.9.2017. Jääkiekon SM-liiga Oy. Viitattu 8.9.2017.
19. ↑  Ottelutilastot *liiga.fi*.  8.9.2017. Jääkiekon SM-liiga Oy. Viitattu 8.9.2017.
20. ↑  Otteluseuranta *liiga.fi*.  12.9.2017. Jääkiekon SM-liiga Oy. Viitattu 12.9.2017.
21. ↑  Pelaajatilastot *liiga.fi*. Jääkiekon SM-liiga Oy. Viitattu 22.4.2018.
22. ↑  Elite Prospects - TPS *eliteprospects.com*. Everysport Media Group AB. Viitattu 10.4.2019. (englanniksi)
23. ↑  Otteluseuranta *liiga.fi*.  24.3.2018. Jääkiekon SM-liiga Oy. Viitattu 22.4.2018.
24. ↑  Canucks Sign Forward Petrus Palmu *nhl.com/canucks*.  28.5.2018. Vancouver, B.C.:  Vancouver Canucks. Viitattu 29.5.2018. (englanniksi)
25. ↑  Suhonen, Markus: Liiga-kauden parhaaksi tulokkaaksi valittu Palmu NHL-sopimukseen *Jatkoaika.com*.  28.5.2018. Jatkoaika r.y. Viitattu 29.5.2018.
26. ↑  Canucks reduce pre-season roster *nhl.com/canucks*.  24.9.2018. Vancouver, B.C.:  Vancouver Canucks. Viitattu 13.12.2018. (englanniksi)
27. ↑  Hurmerinta, Eero: TPS:lle merkittävä vahvistus - Palmu palaa Turkuun *Jatkoaika.com*.  13.12.2018. Jatkoaika r.y. Viitattu 13.12.2018.
28. ↑  Jim Benning confirms that Petrus Palmu, who was not on the prospect camp roster the club release on Tuesday, will play in Finland next season. *twitter.com*.  4.9.2019. Thomas Drance. Viitattu 30.7.2023. (englanniksi)
29. ↑  JYP löysi Tomášekin korvaajan − ilman NHL-paikkaa jäänyt Petrus Palmu palaa jälleen Suomeen *Jatkoaika.com*.  3.10.2019. Jatkoaika r.y. Viitattu 3.10.2019.
30. ↑  Seppä, Lassi: Petrus Palmu jatkaa uraansa Saksan pääsarjassa *Jatkoaika.com*.  23.11.2020. Jatkoaika r.y. Viitattu 23.11.2020.
31. ↑  Petrus Palmu vahvistamaan Jukurien hyökkäystä – Saku Forsblom ja Joni Jurmo puolustukseen *jukurit.fi*.  3.5.2021. Jukurit HC Oy. Viitattu 3.5.2021.
32. 1 2  Petrus Palmun ura jatkuu ulkomailla *jukurit.fi*.  18.5.2022. Jukurit HC Oy. Viitattu 19.5.2022.
33. ↑  Jukurien kapteeni vaihtuu − Petrus Palmulle C-kirjain rintaan *Jatkoaika.com*.  3.9.2021. Jatkoaika r.y. Viitattu 5.9.2021.
34. ↑  Lahtinen, Matias: Maalipörssiä johtava Petrus Palmu valittiin Liigan helmikuun pelaajaksi *Jatkoaika.com*.  2.3.2022. Jatkoaika r.y. Viitattu 2.3.2022.
35. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 13.5.2022. (englanniksi)
36. ↑  Elite Prospects - Liiga Stats All-time season *eliteprospects.com*. Everysport Media Group AB. Viitattu 13.5.2022. (englanniksi)
37. ↑  Knaappila, Hanna: Jukureille harvinainen tunnustus – Petrus Palmu on runkosarjan paras pelaaja *lansi-savo.fi*.  23.3.2022. Kaakon Viestintä Oy. Viitattu 13.5.2022.
38. ↑  Elite Prospects - Jukurit *eliteprospects.com*. Everysport Media Group AB. Viitattu 13.5.2022. (englanniksi)
39. ↑  Tilastot *liiga.fi*.  31.3.2022. Jääkiekon SM-liiga Oy. Viitattu 13.5.2022.
40. ↑  Tallskog, Mika: Petrus Palmu kiekkoilee seuraavat kaksi kautta Ruotsissa *Jatkoaika.com*.  3.9.2021. Jatkoaika r.y. Viitattu 7.7.2022.
41. ↑  Kunnari, Timo: SM-liigan viime kauden tähden uusi seura selvisi – pattitilanne ratkesi *iltalehti.fi*.  8.12.2022. Alma Media Suomi Oy. Viitattu 30.7.2023.
42. ↑  Douhán, Gustaf: Välkommen till LHC, Petrus Palmu! *lhc.eu*.  9.12.2022. Linköping Hockey Club AB. Viitattu 30.7.2023. (ruotsiksi)
43. ↑  Nurminen, Veikko: TPS teki kovan kaappauksen länsinaapurista – Palmu palaa Turkuun *Jatkoaika.com*.  11.5.2023. Jatkoaika r.y. Viitattu 30.7.2023.
44. ↑  Elite Prospects - Finland U18 *eliteprospects.com*. Everysport Media Group AB. Viitattu 3.10.2019. (englanniksi)
45. ↑  Tilanne 8.5.2022
46. ↑  CZE - FIN (Line Up) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)
47. ↑  Tulospalvelu *tulospalvelu.leijonat.fi*.  13.4.2022. Suomen Jääkiekkoliitto ry – Finlands Ishockeyförbund rf. Viitattu 13.5.2022.
48. ↑  Seppä, Lassi: Petrus Palmu jättää leijonajoukkueen, Saku Mäenalanen on pelikunnossa *Jatkoaika.com*.  12.5.2022. Jatkoaika r.y. Viitattu 13.5.2022.
49. ↑  Timo Palmu *Elite Prospects*. Everysport Media Group AB.  (englanniksi)
50. ↑  Salonen, Juha: Rehoittavalle salakalastukselle kasvot – miksi Petrus Palmu nostettiin esille? *longinoja.fi*.  11.8.2017. Longinoja. Viitattu 8.6.2018.
51. ↑  Kauhanen, Hannu: NHL-varaus Petrus Palmu jäi kiinni salakalastuksesta - esitteli vonkaletta somessa *karjalainen.fi*.  10.8.2017. Sanomalehti Karjalainen Oy. Viitattu 3.10.2019.


|  |  |  |
| --- | --- | --- |
| Edeltäjä:**Jesper Piitulainen** | **Mikkelin Jukureiden kapteeni SM-liigassa**2021–2022 | Seuraaja:**Juhamatti Aaltonen** |

|  |  |  |
| --- | --- | --- |
| Edeltäjä:**Robin Press** | **Lasse Oksanen -palkinnon voittaja**2022 | Seuraaja:**Michael Joly** |

|  |  |  |
| --- | --- | --- |
| Edeltäjä:**Otto Koivula** | **Jarmo Wasaman muistopalkinnon voittaja**2018 | Seuraaja:**Kaapo Kakko** |

TPS – SM-liiga
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
33 DeNaples |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm